**Основна школа „Никола Тесла“ Нови Сад**

**ГОДИШЊИ ИЗВЕШТАЈ О САМОВРЕДНОВАЊУ**

**Нови Сад, јун 2016. године**

Самовредновање квалитета рада школе за школску 2015-16. годину извршено је према важећем *Правилнику о стандардима квалитета рада установа* („Службени гласник РС“ бр. 68/2012.).

Самовредновање је обухватило следеће области вредновања квалитета установе:

**1. Школски програм и Годишњи план рада:**

**1.1 Школски програм и годишњи план рада школе сачињени су у складу са прописима.**

**1.2 Елементи школског програма и годишњег плана рада школе међусобно су усклађени.**

**1.3. Годишњи план рада школе омогућава остварење циљева и стандарда образовања и васпитања.**

**1.4.** **Школски програм и годишњи план рада школе усмерени су на задовољење различитих потреба ученика.**

**5.** **Етос:**

**5.4. Школски амбијент је пријатан за све.**

**5.5.У школи је развијена сарадња на свим нивоима.**

Самовредновање је спроведено у току првог полугодишта школске 2015-16. године (прилог Извештај о самовредновању). Иако су обе кључне области оцењене просечном оценом остварености стандарда рада установе 4, добијени резултати коришћени су ради креирања акционог плана који је реализован током другог полугодишта. (прилог Акциони план)

**Реализација акционог плана и ефекти планираних активности**

Активности акционог плана су се углавном се показале изводљиве те је њихов ефекат очигледан. Наставници су едуковани о начинима побољшања индивидуалних наставних планова. Наставници су информисани о томе да је неопходно укључити Циљеве и задатке предмета у оквиру годишњих и месечних планова што ће се пратити почетком следеће школске године. Разредне старешине и предметни наставници користе посебну евиденцију о индивидуалним разговорима са родитељима. Родитељи су информисани о неопходним актуелностима путем индивидуалних разговра предметних наставника са родитељима, индивидуалних разговора одељењских старешина са родитељима,путем огласне табле за родитеље која се налази на улазу у школу, путем интернет странице школе. Представници Савета родитеља обавештавају остале родитеље о одлукама Савета у току родитељских састанака.

Школски простор се редовно улепшава ученичким радовима који се излажу у складу са актуелностима и важним датумима планираним Годишњим планом рада школе. Ученички успеси и постигнућа се јавно промовишу и доступни су и широј јавности путем интернет сајта. Организоване су и креативне радионице са ученицима, родитељима и наставницима чиме је побољшана сарадња са родитељима. Ученички парламент добија подршку наставничког особља и руководства школе. УП је иницијатор разних активности на нивоу школе. Тако је ради стварања и јачања позитивне атмосфере међу ученицима (и наставницима) на предлог УП-а организована ученичке забава за ученике 7. и 8. разреда. У оквиру прославе Дана школе реализован је мјузикл „Послушај моје срце“ у Српском Народном Позоришту у којем су учествовали садашњи и бивши ученици заједно са наставницима. У оквиру тематске недеље посвећене Николи Тесли као научнику чије име носи школа, поред тематских наставних јединица, ученици су били укључени у тематске радионице и креирање мултидисциплинарне изложбе коју је посетио велики број посетилаца. Ученици су укључени у међународни пројекат „Школе мира“ те су тим поводом присуствовали конференцији у Тузли заједно са својим наставницима који су том приликом реализовали радионице и предавања. Побољшана је информисаност ученика о актуелностима од значаја како на огласним таблама тако и на сајту школе.

.

**Докази реализације акционог плана**

За све реализоване активности и остварене мере акционог плана постоје одговарајући докази:

* записници са седница Наставничког већа и Школског одбора и Савета родитеља
* извештаји Тимова
* фотографије на сајту школе
* евиденција индивидуалних разговора предметних наставника
* естетски и функционално уређен школски простор
* плакати, панои
* планови рада наставника

**Предлог мера за унапређење рада школе за школску 2016/2017. годину**

* наставити рад на побољшању сарадње са родитељима кроз реалне сусрете, организовање радионица, заједничке пројекте
* на почетку школске године извршити детаљан увид у елементе годишњих и месечни планова рада наставника
* колико је могуће, прилагодити понуду ванаставних активности интересовањима ученика
* наставити са естетским уређењем школског простора ученичким радовима
* интензивирати учесталост промене изложбене поставке
* побољшати јавну промоцију успеха и радова ученика

У Новом Саду координатор Тима

28.06.2016. Јелена Бођанац